google/wiki40b huggingface dataset:
बराक 8

परिचय

भारत ने सतह से हवा में मार करने वाली अत्‍याधुनिक मिसाइल बराक-8 का सफल परीक्षण किया। मिसाइल का 20 सितंबर 2016 को सुबह 10 बजकर 15 मिनट पर ओडि़शा के बालेश्‍वर जिले में चांदीपुर एकीकृत परीक्षण रेंज से मोबाइल लांचर द्वारा प्रक्षेपण किया गया।
परमाणु हथियार ले जाने में सक्षम लंबी दूरी की इस मिसाइल का विकास भारत ने इस्राइल के साथ मिलकर किया है। मार्च 2009 में भारत ने इजराइल के साथ मिलकर 24 मिसाइल बनाने का समझौता किया था।

पृष्ठभूमि

बराक 8 मूल बराक 1 मिसाइल पर आधारित है। परन्तु इसमे अधिक उन्नत खोजक की सुविधा और लम्बी दूरी तक जने की क्षमता है। जो इसे मध्यम नौसेना प्रणाली बनाती है। इज़राइल ने 30 जुलाई 2009 को सफलतापूर्वक अपने बेहतर बराक 2 मिसाइल का परीक्षण किया। रडार सिस्टम ने 360 डिग्री कवरेज प्रदान की। और मिसाइल जहाज से 500 मीटर की दूरी पर करीब आने वाली मिसाइल नष्ट कर सकती हैं। प्रत्येक बराक प्रणाली (मिसाइल कंटेनर, रडार, कंप्यूटर और इंस्टॉलेशन) में लगभग $24 मिलियन लागत आती है। नवंबर 2009 में इज़राइल ने उन्नत सामरिक बराक 8 वायु रक्षा प्रणाली को भारत में आपूर्ति करने के लिए 1.1 अरब डॉलर के अनुबंध पर हस्ताक्षर किए। मई 2017 में, भारत ने भारतीय नौसेना के चार जहाजों के लिए $630 मिलियन का ऑर्डर दिया।

मध्यम दूरी की सतह से हवा में मिसाइल (MRSAM)

मध्यम दूरी की सतह से हवा में मिसाइल, मिसाइल का एक भूमि आधारित कॉन्फ़िगरेशन है। इसमें कमांड और कंट्रोल सिस्टम, रडार, मिसाइल और मोबाइल लांचर सिस्टम होते हैं। प्रत्येक लॉन्चर में दो ऐसे स्टैक्स में आठ ऐसी मिसाइलें होंगी और प्रत्येक लांचर एक कनस्तर विन्यास में लॉन्च किया जाता है। सिस्टम को एक उन्नत रेडियो फ्रीक्वेंसी (आरएफ) खोजक से भी लेस किया गया है।
भारतीय सेना ने इस संस्करण के पांच रेजिमेंटों का ऑडर दिया। जिसमें करीब 40 लांचरों और 200 मिसाइल शामिल हैं जो ₹17,000 करोड़ (यूएस $ 2.6 बिलियन) की हैं। इसकी 2023 तक तैनात होने की उम्मीद है।

लंबी दूरी की सतह से हवा में मिसाइल (LRSAM या बराक-8ईआर)

यह बताया गया है कि बराक 8 का एक ईआर (विस्तारित रेंज) संस्करण विकास के अधीन है जो कि मिसाइलों की अधिकतम सीमा 150 किमी तक बढ़ा देगा।
लेवी ने कहा कि बारक-8 ईआर के लिए प्रारंभिक परिचालन क्षमता (आईओसी) पहले नौसैनिक प्रकार के लिए घोषित की जाएगी, इसके बाद भूमि के संस्करण के लिए प्रारंभिक परिचालन क्षमता (आईओसी) होगा। उन्होंने बारक-8ईआर के लिए ग्राहक पर टिप्पणी करने से इनकार कर दिया, लेकिन कहा कि "मौजूदा बराक-8 ग्राहकों को इस कॉन्फ़िगरेशन में दिलचस्पी होगी क्योंकि यह उनके मौजूदा सिस्टम को अतिरिक्त क्षमता प्रदान करेगा" मिसाइल को भारतीय नौसेना के भविष्य विशाखापत्तनम वर्ग के विध्वंसक से लैस करने की उम्मीद है।

तैनाती

इज़राइली नौसेना ने अपने Sa'ar 5 वाहक को इस मिसाइल प्रणाली के साथ सुसज्जित किया है। आईएनएस लहाव को पहले ही सुसज्जित किया जा रहा था। भारतीय नौसेना ने पहले ही कोलकाता वर्ग की स्टेल्थ निर्देशित-मिसाइल विध्वंसक वाहक पर मिसाइलों को तैनात किया है।
तरनोपिल स्टेट मेडिकल यूनिवर्सिटी

तरनोपिल स्टेट मेडिकल यूनिवर्सिटी यूक्रेन के तरनोपिल शहर में स्थित एक विश्वविद्यालय है। १९५७ में स्थापित यह विश्वविद्यालय यूक्रेन के उच्चतम मेडिकल शैक्षिक संस्थानों में से है।  
विश्वविद्यालय में ३,५०० से अधिक छात्र हैं, जिनमें ५३ देशों के १५०० से अधिक विदेशी छात्र भी शामिल हैं।

शिक्षक

विश्वविद्यालय के विज्ञान, प्रोफेसरों के ८७ डॉक्टर और विज्ञान के ३५८ उम्मीदवार, सहयोगी प्रोफेसरों, २ संवाददाता सदस्यों और यूक्रेन के नेशनल एकेडमी ऑफ मेडिकल साइंसेज, १० सम्मानित वैज्ञानिकों और तकनीशियनों, २ सम्मानित शिक्षा श्रमिक, यूक्रेन के २ राज्य पुरस्कार विजेता विज्ञान और प्रौद्योगिकी के क्षेत्र में, ३ सम्मानित अन्वेषकों, यूक्रेन के ३ सम्मानित डॉक्टर।
हनुमानगढ़ जिला

तहसीलें

ज़िले में 7 तहसीलें हैं: हनुमानगढ़, संगरिया, रावतसर, नोहर, भादरा, टिब्बी और पीलीबंगा। इन सात तहसीलों में हनुमानगढ़ तहसील सबसे बड़ी और टिब्बी तहसील सबसे छोटी तहसील है।

अन्य तथ्य

ज़िले का दूरभाष कोड 01552, पिनकोड 335513 और वाहन कोड rj-31 है। सन् 2011 में साक्षरता दर 68.37% था। समुद्रतल से औसत ऊँचाई 177मीटर (581 फीट) है। भौगोलिक रूप से ज़िले का विस्तार उत्तर 29° 5' से उत्तर 30° 6' और पूर्व 74° 3' रेखांश से पूर्व 75º 3' रेखांश है। वार्षिक औसत वर्षा 225 से 300 मिमी गिरती है।
हनुमानगढ NH 62 से 56 किलोमीटर की दूरी पर स्थित हैं, जो हनुमानगढ से जण्डावाली, पक्कासहारणा,गोलूवाला ,केच्ची पर जाकर मिलता है। यहाँ पर भटनेर दुर्ग बना हुआ है। ज़िले का मुख्य रेलवे स्टेशन हनुमानगढ़ जंक्शन है।
पुराने काल में यह जगह भटनेर कहलाती थी, क्योंकि यहाँ भाटी राजपूतों का शासन था। जैसलमेर के भाटी राजा भूपत सिंह ने भटनेर का प्राचीन किला सन 295 में बनवाया। सन 1805 में बीकानेर के राजा सूरत सिंह ने यह किला भाटियों से जीत लिया था। इसी विजय को आधार मान कर, जो कि मंगलवार को हुई थी, इसका नाम हनुमानगढ़ रखा गया क्योंकि मंगल हनुमान जी का दिन माना जाता है। भटनेर किला उस जमाने का एक मज़बूत किला माना जाता था यहाँ तक कि तैमूर ने अपनी जीवनी ‘तुजुके तैमूर’ में इसे "हिंदुस्तान का सबसे मज़बूत किला" लिखा है। इसके ऊँचे दालान तथा दरबार तक घोडों के जाने के लिए संकड़े रास्ते बने हुए हैं। आज़ादी के बाद से यह भाग श्रीगंगानगर जिले के अर्न्तगत आता था जिसे 12 जुलाई 1994 को अलग जिला बना दिया गया।
चम्फाई

इतिहास

चम्फाई मिज़ो सरदार लालबुरा साइलो का केन्द्र था, जिसके खिलाफ सन १८७१-७२ के मध्य ब्रिटिशों ने अभियान चलाये थे। इस कस्बे ब्रिटिश साम्राज्य के दौरान किले की स्थिति प्रदान की गयी थी।

अर्थव्यवस्था

चम्फाई की अर्थव्यवस्था का प्रमुख आधार कृषि तथा सीमावर्ती व्यापार है। चम्फाई मिज़ोरम का प्रमुख व्यापारिक केन्द्र भी है। यहाँ पर ज़ोखावथार व्यापारिक चौकी से कपड़ों, चांदी के बर्तनों तथा विद्युत् उपकरणों का म्यांमार से आयात किया जाता है। यहाँ पर ११३ किमी लम्बी तथा ४८ किमी चौड़ी समतल भूमि है जहाँ पर प्रतिवर्ष १९,२०० क्विंटल चावल का उत्पादन किया जाता है। २०११ में १०,००० क्विंटल अंगूरों का उत्पादन किया गया।

जलवायु

चम्फाई की जलवायु न ज्यादा गर्म न ही ज्यादा सर्द है। ग्रीष्मकाल में तापमान १०°C से २०°C के मध्य तथा शीतकाल में १५°C से ३०°C के मध्य रहता है।

धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ९७.५५% हैं। अन्य अल्पसंख्यक धर्म हिन्दू १.१३%, मुस्लिम ०.९७%, अन्य ०.०९%, बौद्ध ०.०८% तथा जैन ०.०१% हैं। ०.१६% लोगों ने अपने धर्म का उल्लेख नहीं किया है।

शिक्षा

चम्फाई कॉलेज यहाँ का एकमात्र उच्च शिक्षण संस्थान है। इसके अतिरिक्त प्रारम्भिक शिक्षा हेतु कई सरकारी व निजी विद्यालय हैं।

यातायात

पवन हंस हेलिकॉप्टर सेवा इस कस्बे को अइज़ोल से जोड़ती है। सड़क मार्ग द्वारा चम्फाई से मिज़ोरम की दूरी १९४ किमी है जो नियमित बस व सूमो सेवा द्वारा जुड़ी है।
नोसू भाषा

नोसू (नोसू: ꆈꌠ, अंग्रेज़ी: Nuosu), जिसे उत्तरी यी, लिआंगशान यी और सिचुआन यी भी कहा जाता है, दक्षिणी चीन में बसने वाले यी लोगों द्वारा बोली जाने वाली तिब्बती-बर्मी भाषाओँ की सदस्य यी भाषाओँ की मानक भाषा है। सारी यी बोलियों में यह अकेली है जिसे पाठशालाओं में लिखित रूप से पढ़ाया जाता है। दुनिया भर में ८० लाख की आबादी रखने वाले यी समुदाय में से २० लाख अब नोसू बोलते हैं और यह तादाद बढ़ रही है। तिब्बती-बर्मी भाषा परिवार में यी भाषाएँ बर्मी भाषा के करीब मानी जाती हैं।

लिपि

यी की अपनी चित्रलिपि पर आधारित एक लिपि है जिसमें ८,००० - १०,००० चिह्न हैं। हालांकि चीनी भावचित्र में एक प्रकार की चित्रलिपि पर आधारित हैं, लेकिन चीनी लिपि और यी लिपि में कोई सम्बन्ध नहीं मिला है। आधुनिक यी लिपि को 'नोसू ब्बर्मा' (ꆈꌠꁱꂷ, nuosu bburma) कहा जाता है।
जाल

जाल या तानारस्सियों सूतो या रेशों का व्यूह होता है जिसके पार मछली,मच्छर इत्यादि नहीं जा सकते हैं।
रेख़्ता

उत्पत्ति और उपयोग

रेखता का अर्थ है "बिखरा हुआ" लेकिन "मिश्रित" और इसका तात्पर्य है कि इसमें फारसी और हिंदवी / हिंदी शामिल हैं।  रेखता एक बहुत ही बहुमुखी स्थानीय भाषा है, और पाठक के लिए अजीब लगने के बिना, फारसी व्याकरण को अनुकूलित करने के लिए व्याकरणिक रूप से बदल सकती है। 
17 वीं शताब्दी के उत्तरार्ध से 18 वीं शताब्दी के उत्तरार्ध तक रेखता शब्द का सबसे बड़ा उपयोग था, जब इसे हिंदी / हिंदुवी (हिंदवी) और बाद में हिंदुस्तानी और उर्दू द्वारा आपूर्ति की जाती थी, हालांकि 19 वीं शताब्दी के उत्तरार्ध तक इसे स्पोरैडिक रूप से इस्तेमाल किया जाता था। रेखता-शैली कविता (मिश्रित, उर्दू भाषा का उपयोग करके कविता) आज भी उर्दू वक्ताओं द्वारा उत्पादित की जाती है, और वास्तव में उर्दू भाषा में कविता लिखने का सबसे आम भाषाई रूप है। रेखता का इस्तेमाल मस्नवी, मर्सिया, क़सीदाह, थुमरी, जिक्री (ज़िक्री), गीत, चौपाई और कबीत जैसे कविता के रूपों के लिए भी किया जाता था।
मिर्ज़ा ग़ालिब द्वारा निम्नलिखित लोकप्रिय शेर हमें यह भी बताते हैं कि भाषाई शब्द रेखता को 19 वीं शताब्दी में उत्तर भारत में 'रेखता' स्थानीय भाषा में लिखी कविता (फारसी में लिखी कविता के विपरीत, शास्त्रीय भाषा माना जाता है) में विस्तारित किया गया था।
ريختہ کے تُم ہی اُستاد نہیں ہو غالِب‎ 
کہتے ہیں اگلے زمانے میں کوئی مِیر بھی تھا‎ 
रेख़्ता के तुम ही उस्ताद नहीं हो ग़ालिब 

कहते हैं अगले ज़माने में कोई मीर भी था

रेख़्रती

रेखता की व्याकरणिक रूप से स्त्री समकक्ष रेखती है, जो पहली बार अठारहवीं शताब्दी के कवि सादत यार खान 'रंगीन' द्वारा महिलाओं के बोलचाल भाषण में लिखे गए छंदों को नामित करने के लिए लोकप्रिय है। उर्दू विद्वान सीएम नाइम के मुताबिक, लखनऊ कवि इंशा अल्लाह खान 'इंशा' एक अन्य प्रसिद्ध कवि थे जिन्होंने रिक्तियां बनाई थीं।
दोस्त और दोस्ती

दोस्त और दोस्ती बच्चों की एक हिन्दी पत्रिका है।
जौनपुर सल्तनत

जौनपुर सल्तनत एक उत्तरी भारत में एक स्वतंत्र साम्राज्य था जिसका कार्यकाल (१३९४ से १४७९) था जिन्होंने जौनपुर में शासन किया ' जौनपुर जो वर्तमान में उत्तरप्रदेश के नाम से जाना जाता है ' जौनपुर पर शरक़ी राजवंश ने राज किया था ' ख्वाजा-ई-जहाँ मलिक सरवार पहले शासक थे जिंहोने शासन किया था '
ऊर्जा दक्षता ब्यूरो

ऊर्जा दक्षता ब्यूरो की भूमिका

ऊर्जा संरक्षण अधिनियम में विनियामक (रेगुलेटरी) और संवर्द्धनात्मक कार्यों का प्रावधान है।

बीईई स्टार रेटिंग कार्यक्रम

बीईई विभिन्न उपकरणों की स्टार रेटिंग आकलन के लिए मानकों और लेबल सेटिंग के कार्य में निरंतर अग्रसर रहती है। वह परीक्षण और प्रमाणीकरण प्रक्रियाओं का विकास और परीक्षण सुविधाओं को बढ़ावा देने के लिए निरन्तर कार्यशील रहती है। वह उपकरणों के सभी प्रकार के परीक्षण और प्रमाणन प्रक्रियाओं को परिभाषित करने का कार्य करती है। निर्माता जब भी कोई नया मॉडल का निर्माण करता हैं, वह यह जरूर चाहता है की उसका उत्पाद अवश्य प्रमाणित हो जाए। वे बीईई द्वारा डिजाइन प्रक्रियाओं के अनुसार अपने उपकरणों का परीक्षण करने के उपरान्त, प्राप्त आंकड़ों के साथ स्टार प्रमाण पत्र के लिए आवेदन करते हैं। परीक्षण के आंकड़ों के आधार पर बीईई इन उपकरणों के लिए एक स्टार रेटिंग प्रदान करता है। बीईई समय-समय पर मानकों और प्रमाणीकरण प्रक्रियाओं को परिष्कृत भी करता रहता है।

चिलर का स्टार अंकन

चिलर (Chiller) एक मशीन है जो वाष्प-संपीडन (vapour-compression) या अवशोषण प्रशीतन चक्र (absorption refrigeration cycle) के माध्यम से द्रव से गर्मी को हटा देती है। इसका व्यापक उपयोग भवनों में अंतर्निहित जगह के वातानुकूलन के लिए तथा औद्योगिक प्रक्रियाओं से जुड़े शीतलन में किया जाता है।
वाणिज्यिक भवनों में 40 प्रतिशत से भी अधिक ऊर्जा की खपत चिलर ही करते हैं, इसलिए चिलर को ऊर्जा गहन प्रणाली माना जाता है। इसे ध्यान में रखते हुए चिलर ऊर्जा की खपत को कम करना और इसके इस्तेमाल करने वालों के बीच जागरूकता पैदा करना आवश्यक है, ताकि लोग कम ऊर्जा खपत वाले चिलर का इस्तेमाल करने की ओर अग्रसर हो सकें। अतः भारत सरकार के ऊर्जा मंत्रालय ने देश भर में कम ऊर्जा खपत वाली चिलर प्रणालियाँ लगाने को प्रोत्साहित करने के उद्देश्य से 'चिलर स्टार लेबलिंग' कार्यक्रम की शुरुआत की है जिसे ऊर्जा दक्षता ब्यूरो (BEE) ने तैयार किया है।
इस कार्यक्रम के तहत इनके द्वारा ऊर्जा की खपत करने की दृष्टि से इन्हें स्टार रेटिंग प्रदान करने की परिकल्पना की गई है। आरम्भ में इस कार्यक्रम को स्वैच्छिक आधार पर शुरू किया गया है जो 31 दिसम्बर, 2020 तक मान्य रहेगा। बीईई ने इस पहल के तहत आसान एवं त्वरित स्वीकृति के लिये एक ऑनलाइन पंजीकरण प्लेटफॉर्म विकसित किया है। चिलर उपकरण की उपयुक्त स्टार रेटिंग से लाभ उठाने के लिये निर्माता ऑनलाइन पंजीकरण करा सकते हैं।
नामित एजेंसियों से प्राप्त परीक्षण प्रमाण-पत्र के साथ-साथ बीईई की ओर से निर्धारित सत्यापन हो जाने के बाद स्टार लेबल प्रदान किया जाता है जो 1 से लेकर 5 तक की संख्या है। '5 स्टार' प्राप्त करने वाले उपकरण को सबसे कम ऊर्जा खपत वाला (सबसे दक्ष) चिलर माना जाएगा।
वायु छनित्र

वायु छनित्र (एयर फिल्टर), शरीर के किसी अंग या मशीन के किसी भाग को भेजी जा रही वायु के मार्ग में लगी वह युक्ति है जो वायु में उपस्थित धूलकण, परागकण, या जीवाणुओं को आगे नहीं जाने देता, अर्थात यह वायु क छानकर आगे जाने देता है। यह किसी रेशेदार पदार्थ से निर्मित होता है। वायु छनित्र उन सभी इंजनों में लगा होता है जिनमें वायु की आवश्यकता होती है, जैसे किसी वाहन का इंजन।
फ्रीस्टाइल स्क्रिप्ट

फ्रीस्टाइल स्क्रिप्ट (अंग्रेज़ी: Freestyle Script) एक मुद्रलिपि है, जिसे १९८१ में मार्टिन वेट द्वारा डिज़ाइन किया गया था। इसका बोल्ड संस्करण १९८६ में डिजाडन किया गया था। फ्रीस्टाइल स्क्रिप्ट के प्रकाशक अडोबी, आईटीसी, और लेटरसेट हैं। फ्रीस्टाइल स्क्रिप्ट में वर्तमान में ४ संस्करण उपलब्ध हैं: रेगुलर, बोल्ड, एसएच रेग ऑल्ट, तथा एसबी रेग ऑल्ट।
पुरातात्विक कालनिर्धारण

कालनिर्धारण (Dating) से आशय प्राचीन वस्तुओं की आयु का आकलन करना है।
पी वी नरसा रेड्डी

पी वी नरसा रेड्डी (१९४५) तेलुगु के प्रसिद्ध साहित्यकार हैं। उनका एक शोध ग्रंथ, एक निबंध संग्रह और एक कहानी संग्रह प्रकाशित हुआ है। कई तेलुगु कहानियों के हिन्दी अनुवाद भी हुए हैं। उन्हें कई सम्मानों से अलंकृत किया गया है।
जोएन सुथरलैंड

आस्ट्रेलिया की मशहूर ओपेरा गायिका जो अपने प्रशंसकों में ला स्टूपेंडा के नाम से प्रसिद्ध थीं।

जीवन वृत्त

83 वर्ष की अवस्था में उनका लंबी बीमारी के बाद रविवार 10 अक्टूबर 2010 की सुबह स्विट्जरलैंड में मौत हो गई।

कला-यात्रा

उन्होंने पहली मंचीय प्रस्तुति 1951 में दी थी। उन्होंने 31 दिसम्बर 1989 को अपनी अंतिम मंचीय प्रस्तुति लंदन के द रायल ओपेरा हाउस में दी थी।
प्रधानमंत्री कौशल विकास योजना

प्रधानमंत्री कौशल विकास योजना  (PMKVY) भारत सरकार की एक योजना है जिसे जुलाई 2015 में शुरू किया गया था। इस योजना के तहत 2020 तक एक करोड़ युवाओं को प्रशिक्षण (ट्रेनिंग) देने की योजना बनाई गई थी। इस योजना का उद्देश्य ऐसे लोगों को रोजगार मुहैया कराना है जो कम पढ़े-लिखे हैं या बीच में स्कूल छोड़ देते हैं।
इस योजना में तीन महीने, छह महीने और एक साल के लिए रजिस्ट्रेशन होता है। कोर्स पूरा करने के बाद सर्टिफिकेट दिया जाता है। यह प्रमाणपत्र पूरे देश में मान्य होता है।
का मुख्‍य उद्देश्‍य देश में सभी युवा वर्ग को संगठित करके उनके कौशल को निखार कर उनकी योग्‍तानुसार रोजगार देना है। इस योजना के अंतर्गत पहले वर्ष में 24 लाख युवाओं को शामिल किया जाएगा। इसके बाद 2022 तक यह संख्‍या 40.2 करोड़ ले जाने की योजना है। इसके अलावा इस योजना से लोग अधिक से अधिक जुड़ सकें, इसके लिए युवाओं को ऋण प्राप्‍त करने की भी सुविधा है।
इस काम के लिए और लोगों को इस योजना से जोड़ने के लिए सरकार ने कई टेलिकॉम कंपनियों को इस कार्य के लिए अपने साथ जोड़ रखा है। यह मोबाइल कंपनियां मैसेज के द्वारा इस योजना को सभी लोगों तक पहुंचाने का कार्य करती हैं। इस योजना के तहत मोबाइल कंपनियां योजना से जुड़े लोगों को मैसेज करके एक फ्री ट्रोल नंबर देंगी जिस पर कैंडिडेट को मिस कॉल देना होता है। मिस कॉल के तुरंत बाद आपके पास एक नंबर से फोन आएगा जिसके बाद आप आईवीआर सुविधा से जुड़ जाएंगे। इसके बाद कैंडिंडेट को अपनी जानकारी निर्देशानुसार भेजनी होगी। आपके द्वारा भेजी गई जानकारी कौशल विकास योजना के सिस्‍टम में सुरक्षित रख ली जाएगी। यह जानकारी मिलने के बाद आवेदनकर्ता को उसी के क्षेत्र में यानी कि उसके निवास स्‍थान के आस-पास ट्रेनिंग सेंटर से जोड़ा जाएगा।
ब्राज़ील आम चुनाव, २०१८

राष्ट्रपति और उपराष्ट्रपति

ब्राजील के राष्ट्रपति और उपराष्ट्रपति को दो-दौर प्रणाली का उपयोग करके निर्वाचित किया जाता है। नागरिक राष्ट्रपति पद के लिए अपनी उम्मिदवारी दे सकते हैं, और आम चुनावों में भाग ले सकते हैं, जो अक्टूबर के पहले रविवार (7 अक्टूबर 2018) को आयोजित किये जायगें। यदि सबसे अधिक मत प्राप्त उम्मीदवार, कुल मत का 50% से अधिक प्राप्त करता है, तो उसे निर्वाचित घोषित किया जायेगा। यदि कोई भी उम्मीदवार 50% मत की दहलीज पार नहीं करता, तो अक्टूबर के अन्तिम रविवार (28 अक्टूबर 2018) को दूसरे दौर का मतदान आयोजित किया जायेगा। दूसरे दौर में, पहले दौर के केवल दो सबसे अधिक मत प्राप्त उम्मीदवार ही भाग ले सकते हैं। दूसरे दौर के विजेता, ब्राजील के राष्ट्रपति और उपराष्ट्रपति चुने जायगें।

फेडरल सीनेट चुनाव

फेडरल सीनेट के 81 सदस्यों में से दो तिहाई इस चुनाव द्वारा चुने जाएंगे, एक-तिहाई सदस्य 2014 में चुने जा चुके हैं। प्रत्येक राज्य से बहुमत प्राप्त करने वाले दो उम्मीदवार चुने जाएंगे, जिसमें प्रत्येक मतदाता को दो मत डालने में सक्षम होते और वह किन्ही दो उम्मीदवारों को अपना मत दे सकते है।

डेप्युटीज के चैंबर चुनाव

चैंबर ऑफ डेप्युटी के सभी 513 सदस्य, राज्यों के आधार पर 27 बहु-सदस्यीय निर्वाचन क्षेत्रों से चुने गए उम्मीदवारों के साथ 7 से 70 सीटों के आकार में भिन्नता के साथ चुने जायगें। चैंबर चुनाव, खुले सूची आनुपातिक प्रतिनिधित्व का उपयोग करके आयोजित किया जाता है, जिसमें सरल गुणक का उपयोग करके आवंटित सीटों के साथ होता है। मतदान अनिवार्य है और अनुपस्थितियों पर जुर्माना लगाया जा सकता है।

विधान सभा चुनाव

राज्य विधान सभा और संघीय जिला विधान चैंबर चुनाव, खुले सूची आनुपातिक प्रतिनिधित्व का उपयोग करके आयोजित किए जाते हैं, सरल गुणक का उपयोग करके आवंटित सीटों के साथ होता है।

चुनाव अभियान कार्यक्रम के दौरान हमला

6 सितंबर 2018 को ज्यूज़ डी फोरा, मिनस गेरैस शहर में प्रचार करने और समर्थकों के साथ बातचीत करने के दौरान राष्ट्रपति उम्मीदवार जैयर बोसनोरो पर चाकू से हमला किया गया था। उनके बेटे फ्लैवियो बोल्सनारो ने कहा कि हमले के बाद घाव बहुत गहरे थे। उन्होंने अपने पिता की हालत के बारे में ट्वीट किया, कि यकृत, फेफड़े और आंत का हिस्सा इस हमले में छतिग्रस्त हुए है। उन्होंने यह भी कहा कि बोल्सनारो उन्हें बड़ी मात्रा में रक्तस्राव हुआ था, अस्पताल में 10/3 के दबाव के साथ पहुंचे, लेकिन अब वे स्थिर हो गए है। राष्ट्रपति पद की दौड़ में अन्य उम्मीदवार और वर्तमान ब्राजील के राष्ट्रपति मिशेल टेमर ने हमले की निंदा की।
विश्व हिन्दी सम्मेलन

दसवाँ विश्व हिन्दी सम्मेलन

दसवाँ विश्व हिन्दी सम्मेलन १० सितम्बर से १२ सितम्बर २०१५ तक भोपाल में हुआ। इसका उद्घाटन भारत के प्रधानमन्त्री नरेन्द्र मोदी ने किया। सम्मेलन का मुख्य विषय "हिन्दी जगत : विस्तार एवं संभावनाएं " था।

ग्यारहवाँ विश्व हिन्दी सम्मेलन

११वाँ विश्व हिन्दी सम्मेलन १८-२० अगस्त २०१८ तक मॉरीशस की राजधानी पोर्ट लुई में आयोजित किया जा रहा है। इस सम्मेलन का आयोजन भारत सरकार के विदेश मंत्रालय द्वारा मॉरीशस सरकार के सहयोग से होगा। इस सम्मेलन की योजना का निर्णय सितंबर २०१५ में भोपाल में आयोजित १०वें विश्व हिंदी सम्मेलन में लिया गया था।
द्वाराहाट

नामकरण

इस नगर को इतिहास में वैराटपट्टन तथा लखनपुर समेत कई नामों से जाना जाता रहा है।

लोककथाओं में

कुमाऊँ की एक प्रचलित लोककथा के अनुसार सम्पूर्ण उत्तराखण्ड क्षेत्र के भौगोलिक केंद्र में स्थित होने के कारण द्वाराहाट को देवताओं ने इस क्षेत्र की राजधानी के रूप में चुना था, जो सुंदरता और भव्यता में दक्षिण में स्थित कृष्ण की द्वारका के समानांतर हो। जब इस नगर की योजना शुरू हुई, तो निर्णय लिया गया कि यहां रामगंगा और कोसी नदियों का संगम बनाया जाए। देवताओं ने तुरंत गगास नदी से रामगंगा और कोसी को इसकी सूचना देने को कहा, लेकिन गगास, जो हर समय जल्दी में रहती थी, उसने स्वयं ना जाकर एक सेमल के पेड़ को रामगंगा के पास, और एक अन्य दूत को कोसी के पास भेजा, परंतु वे दोनों वहां समय पर ना पहुंच सके। सेमल का पेड़ चलते चलते थक कर एक जगह विश्राम करते हुए सो गया, और जब तक वह जागा, रामगंगा गिवाड़ पहुंच चुकी थी। दूसरा दूत भी दही खाने के चक्कर में समय पर कोसी के पास नहीं पहुंच पाया। इसी कारण द्वाराहाट इतिहास में कभी भी किसी राज्य की राजधानी नहीं बन पाया।

इतिहास

उत्तराखण्ड में स्थित द्वाराहाट क्षेत्र जो कि ऐतिहासिक दृष्टि से महत्वपूर्ण स्थान रखता है। यहां का नगर व बाजार बहुत पुराना है। अब तक पुराने साहू व सुनारों की दुकानें यहां विद्यमान हैं। यहां पर कत्यूरी व चन्द शासकों द्वारा शासन किया गया था। कत्यूरी
शासकों ने गढ़वाल जोशीमठ से चलकर गोमती नदी के किनारे बैजनाथ गांव के पास महादेव के पुत्र स्वामी कार्तिकेय के नाम से कार्तिकेयपुर नामक नगर बसाया जो आधुनिक समय में प्रायः लुप्त हो चुका है। कत्यूरी राज्य के टूटने पर एक पर एक वंश की राजधानी रही।
विरदेव के बाद कत्यूरी राज्य छिन्न-भिन्न हो गया और उसकी पांच-छः शाखायें अलग-अलग स्थानों पर राज्य करने लगी। दूसरे कत्यूरी ब्रहमदेव ने काली कुमाऊँ का शासन संभाला। एक शाखा डोटी में शासन करने लगी, तथा एक अस्कोट में
स्थापित हुई। एक शाखा बारामण्डल अर्थात् वर्तमान अल्मोड़ा के आस-पास राज्य करने लगी। एक शाखा कत्यूर दानपुर की और पूर्ववत अधिपत्य जमाये रही और एक शाखा द्वाराहाट तथा लखनपुर में शासन करती रही। प्रायः दो सौ वर्षों तक अर्थात बारहवीं शताब्दी से लेकर चैदहवीं शताब्दी तक कत्यूरी वंश की यहीं शाखायें यत्र तत्र फैली हुई थी जिनमें परस्पर कोई विशेष सम्बन्ध नहीं था।
षटतिला एकादशी

कथा

नारद मुनि त्रिलोक भ्रमण करते हुए भगवान विष्णु के धाम वैकुण्ठ पहुंचे। वहां पहुंच कर उन्होंने वैकुण्ठ पति को प्रणाम करके उनसे अपनी जिज्ञास व्यक्त करते हुए प्रश्न किया कि प्रभु षट्तिला एकादशी की क्या कथा है और इस एकादशी को करने से कैसा पुण्य मिलता है।
देवर्षि द्वारा विनित भाव से इस प्रकार प्रश्न किये जाने पर लक्ष्मीपति भगवान विष्णु ने कहा प्राचीन काल में पृथ्वी पर एक ब्राह्मणी रहती थी। ब्राह्मणी मुझमें बहुत ही श्रद्धा एवं भक्ति रखती थी। यह स्त्री मेरे निमित्त सभी व्रत रखती थी। एक बार इसने एक महीने तक व्रत रखकर मेरी आराधना की। व्रत के प्रभाव से स्त्री का शरीर तो शुद्ध तो हो गया परंतु यह स्त्री कभी ब्राह्मण एवं देवताओं के निमित्त अन्न दान नहीं करती थी अत: मैंने सोचा कि यह स्त्री बैकुण्ड में रहकर भी अतृप्त रहेगी अत: मैं स्वयं एक दिन भिक्षा लेने पहुंच गया।
स्त्री से जब मैंने भिक्षा की याचना की तब उसने एक मिट्टी का पिण्ड उठाकर मेरे हाथों पर रख दिया। मैं वह पिण्ड लेकर अपने धाम लौट आया। कुछ दिनों पश्चात वह स्त्री भी देह त्याग कर मेरे लोक में आ गयी। यहां उसे एक कुटिया और आम का पेड़ मिला। खाली कुटिया को देखकर वह स्त्री घबराकर मेरे समीप आई और बोली की मैं तो धर्मपरायण हूं फिर मुझे खाली कुटिया क्यों मिली है। तब मैंने उसे बताया कि यह अन्नदान नहीं करने तथा मुझे मिट्टी का पिण्ड देने से हुआ है।
मैंने फिर उस स्त्री से बताया कि जब देव कन्याएं आपसे मिलने आएं तब आप अपना द्वार तभी खोलना जब वे आपको षट्तिला एकादशी के व्रत का विधान बताएं। स्त्री ने ऐसा ही किया और जिन विधियों को देवकन्या ने कहा था उस विधि से ब्रह्मणी ने षट्तिला एकादशी का व्रत किया। व्रत के प्रभाव से उसकी कुटिया अन्न धन से भर गयी। इसलिए हे नारद इस बात को सत्य मानों कि जो व्यक्ति इस एकादशी का व्रत करता है और तिल एवं अन्न दान करता है उसे मुक्ति और वैभव की प्राप्ति होती है।

फल

इस व्रत में तिल का छ: रूप में दान करना उत्तम फलदायी होता है। जो व्यक्ति जितने रूपों में तिल का दान करता है उसे उतने हज़ार वर्ष स्वर्ग में स्थान प्राप्त होता है। ऋषिवर ने जिन 6 प्रकार के तिल दान की बात कही है वह इस प्रकार हैं 1. तिल मिश्रित जल से स्नान 2. तिल का उबटन 3. तिल का तिलक 4. तिल मिश्रित जल का सेवन 5. तिल का भोजन 6. तिल से हवन। इन चीजों का स्वयं भी प्रयोग करें और किसी श्रेष्ठ ब्राह्मण को बुलाकर उन्हें भी इन चीज़ों का दान दें।
इस प्रकार जो षट्तिला एकादशी का व्रत रखते हैं भगवान उनको अज्ञानता पूर्वक किये गये सभी अपराधों से मुक्त कर देते हैं और पुण्य दान देकर स्वर्ग में स्थान प्रदान करते हैं। इस कथन को सत्य मानकर जो भग्वत् भक्त यह व्रत करता हैं उनका निश्चित ही प्रभु उद्धार करते हैं।
टिटलागढ रेलवे स्टेशन

टिटलागढ रेलवे स्टेशन टिटलागढ़ शहर का रेलवे स्टेशन है।
बी॰एफ॰ स्किनर

जीवनी

स्किनर, ग्रेस और विलियम स्किनर को सुसक्वाहाना, पेंसिल्वेनिया में जन्मे थे। उनके पिता एक वकील थे। उन के भाई का १६ साल कि उम्र मे मस्तिष्क रक्तश्राव के वजह से निधन हो गया। लेखक बनने के इरादे से उनहोंने न्यूयार्क के हैमिलटन कालेज में दाखला ली। १९२६ में अंग्रेज़ी साहित्य में बी ए हासिल करने पर वे हार्वर्ड विश्वविद्यालय गये जहाँ वे अनुसंधानिक, शिक्षक और आखिर में प्रतिष्ठित बोर्ड के सदस्य बने। हार्वर्ड में उन के सहपाठी फ्रेड केलर ने उन्हे व्यवाहार के अध्ययन से एक प्रयोगिक विज्ञान बनाने का प्रोत्साहन दिया। इस की बदौलत उनका स्किनर बाक्स का अविष्कार किया और केलर के साथ मिल के छोटे प्रयोगोंके लिये उपकरणों का निर्माण किया। बी वाटसन् के व्यवहारिक्ता से परिचित होने पर उनहोंने मनोविज्ञान का अध्यायन शुरू किया और व्यवहारिक्ता पर अपना संस्करण विकसित किया। स्किनर ने १९३१ मे हार्वर्ड से पी एच डी हासिल की और १९३६ तक शोधकरता के रूप मे वहां रहे। फिर वे मिनेपोलिस मे मिनेसोटा विश्वविध्यालय और फिर ईनडिआना विश्वविध्यालय मे पढाने लगे जहां वे मनोविज्ञन विभाग के अध्यक्ष थे और १९४८ मे हार्वर्ड् वापस लौट आये। १९३६ मे उन की विवाह युवान ब्लू से हुई और उन के दो बेटियाँ हुई। अगस्त १९९० मे लुकेमिया से उन कि मौत हुई। अपने मृत्यु के कुछ दिन पहले तक भी वे काम करते रहे। अमेरिकन साईकोलोगिकल एसोसिएशन द्वारा उनहे लैफटैम अचीवमेंट पुरस्कार दिया गया वहां अपने काम के विशय मे १५ मिनिट का भाशण भी दिया। मानव व्यवहार का अध्ययन करने के लिये वैज्ञानिक द्र्ष्टिकोण लाने के लिए सम्मानित किये गये हैं।

आचरण

स्किनर ने व्यवहार के अध्यायन के अपने द्रष्टिकोण को कट्टरपंथी व्यवहारिकता कहा है। व्यवहार विज्ञान दरशन का मानना है कि व्यवहार, सुदृढीकरण के परयावरिण इतिहास का परिणाम है। पद्धति व्यवहार के विपरित,स्किनर के कट्टरपंथी व्यवहारवाद विचारों,भावनाओं और निजी घटनाओं के खुले व्यवहार के नियमों को प्रतिक्रिया के रूप में स्वीकार किया।

सुदृढीकरण

सुदृढीकरण, व्यवहारिकता का एक महत्वपूर्ण अवधारण,व्यवहार को आकार और नियंत्रित करने का प्राथमिक प्रक्रीया है और दो तरीके से होता है,'सकारात्मक' और 'नकारात्मक। बिहेव्यर एफ ओरगेनिसम्स में स्किनर ने यह परिभाषित किया है की नकारात्मक सिदृढीकरण सज़ा है। किसी घटना के घटने से व्यवहार का मज़बूत होना सकारात्मक सिदृढीकरण है( जैसे किसी अच्छे व्यवहार पर प्रशंसा पाना)।
नकेनवाद

नकेनवाद की स्थापना सन् १९५६ में नलिन विलोचन शर्मा ने की थी। नकेनवाद को प्रपद्यवाद के नाम से भी जाना जाता है। इसे हिंदी साहित्य में प्रयोगवाद की एक शाखा माना जाता है। इसके अंतर्गत तीन कवियों को लिया जाता है- नलिन विलोचन शर्मा, केशरी कुमार, नरेश। प्रयोगवाद पर चर्चा करते हुए नकेनवाद के संदर्भ में 'आधुनिक साहित्य की प्रवृत्तियाँ' पुस्तक में नामवर सिंह लिखते हैं कि- "प्रयोगवाद का एक दूसरा पहलू बिहार के नलिनविलोचन शर्मा, केशरी और नरेश के 'नकेनवादी' प्रपद्यों द्वारा आया जो अपनी समझ से अज्ञेय के और प्रयोगवाद का विरोध करते हुए भी वस्तुतः उसी की एक शाखा है।"